**2025 жылғы 1 шілдеден бастап қолданысқа енгізілетін**

**«QazaqGaz Aimaq» АҚ Астана өндірістік филиалының тұтынушылары үшін тауарлық газды бөлшек саудада өткізудің шекті бағаларын көтеру туралы ақпарат**

ҚР Ұлттық экономика министрлігінің 2025 жылғы 21 мамырдағы № 216-нқ, № 217-н/қ бұйрықтарымен 2025 жылғы 1 шілдеден бастап қолданысқа енгізіле отырып, Қазақстан Республикасының ішкі нарығында сығымдалған және (немесе) сұйытылған табиғи газ өндіру үшін тауарлық газды сатып алатын өнеркәсіптік тұтынушы-инвесторларға тауарлық газды көтерме саудада өткізудің шекті бағалары, ірі коммерциялық тұтынушыларға, цифрлық майнингті жүзеге асыратын тұлғаларға немесе цифрлық майнингті жүзеге асыру үшін электр энергиясын өндіру жөніндегі тұлғаларға кейіннен өткізуге арналған тауарлық газды ішкі нарықта көтерме саудада өткізудің шекті бағалары бекітілді. Сонымен қатар, бұған дейін ҚР Ұлттық экономика министрлігінің Табиғи монополияларды реттеу комитеті 2025 жылғы 28 наурыздағы №32-09-09/419-И дәлелді қорытындымен «QazaqGaz Aimaq» АҚ жабдықтау үстемесінің деңгейін бекітті.

Осыған байланысты, «QazaqGaz Aimaq» АҚ қоғамдық маңызы бар нарықтар субъектілерінің қызметін реттейтін қолданыстағы заңнаманың нормаларын, атап айтқанда ҚР Кәсіпкерлік кодексінің (бұдан әрі – Кодекс) 116-бабы 3-тармағының 14) тармақшасымен, Кодекстің 124-5-бабы 1-тармағының 3) тармақшасымен, Кодекстің 124-8-бабының 3) тармақшасымен, Кодекстің 120-1-бабымен, ҚР Ұлттық экономика министрлігінің 01.02.2017 ж. № 36 бұйрығымен бекітілген Қоғамдық маңызы бар нарықтарда баға белгілеу қағидаларының 16-тармағының атыншы абзацын басшылыққа ала отырып, 2025 жылғы 27 мамырдағы шығыс № 422-4213-694 хатымен 2025 жылғы 1 шілдеден бастап қолданысқа енгізілетін Астана өндірістік филиалының тұтынушылары үшін тауарлық газды бөлшек саудада өткізу бағаларының жобаларын уәкілетті органның ведомствосына келісуге жіберді.